Varhaista pottua ja perhosten tarkkailua — Ari Alsio
20.5.2017 19:35 Ari Alsio
Perunat ovat niin tylsän näköisiä, että katsotaan mieluimmin sinivuokkoja kuin perunanituja.
Kärpäsetkin tykkäävät kissoista.
Maa-artisokat ylös ja osa takaisin kasvamaan. Kellarissa on yksi laari syksyllä nostettuja.
Kuka tietää mikä tämä on, minä en tiedä. Kasvoi koirankopin katolla.
Näin monta kimalaiskuningatarta, suruvaipan, mutta tästä sain kuvan.
Perhosbaari ja känninen kimalainen
Parempi kuva käävästä.
Nappaan kuvan perhosesta ja teen perhosille ja kimalaisille baarin ulos, eli punaviiniä ja sokerivettä pieneen astiaan ja superlonsieni nesteeseen, että eivät huku.
Päivä lämpenee ja päätän muokata vanhan maa-artisokkamaan varhaisperunalle. Siinä on vielä parimetriä syksyistä penkkiä nostamatta. Nostan ne ja muokkaan maan.
Käyn koirien kanssa lenkillä ja muokkaan maan uudelleen. Ilma on niin hyvä että maa kuivahtaa aivan silmissä. Istuttelen pari vakoa maa-artisokkaa ja kolme penkkiä perunaa. Peruna on uutta lajiketta, Jussi lukee nimilapussa. Esi-idätetty Jussi ei aivan riittänyt, joten laitoin idättämätöntä siikliä lopun puoli vakoa.
Sitten voikin hyvällä omallatunnolla mennä katsomaan jääkiekkoa. Venäjä teki pari maalia ja johti jo 0-2, mutta kanadalaiset ovat pelimiehiä ja lopputulokseksi saadaan 4-2. Venäläisten maalivahti oli mielestäni kentän onnistuja, vaikka kolme kiekkoa hänen selän taakse livahtikin.
Taitaa tulla hallayö.
Seppo Turunen 20.5.2017 19:48
Minusta outo ilmestys koirankopin katolla viittaa naapuriin (?), joka on liimannut jotain etelän matkalta tuotua korallia kattoon???
Ari Alsio 20.5.2017 19:52
Siellä katolla oli liimattuna aivan pieniä alkujakin, joten ahkera naapuri on ajatellut varmasti sen tehdä hämäystarkoituksessa myös.
Margareta Blåfield 21.5.2017 10:03
Laita sieniseuran sivulle kuva, sieltä saat vastauksen.
kaija kelhu 20.5.2017 20:44
Kauniita kuvia taas Ari ja erityisesti tuo perhonen sykähdyttää aina vanhan sydäntä:). Minä myöskin luin jostakin tästä perhosbaarista ja laitan sen huomenna johonkin suojaiseen ja lämpimään paikkaan. Siinä ohjeessa oli muuten samat aineet kuin sinullakin, mutta myöskin punaviinietikkaa kehoitettiin laittamaan mukaan.?
Ostin myös niitä sinisiä siemenperunoita, ja osa niistä on nyt idätettyinä laitettu isoon kukkapurkkiin...Eikös sinulla ollut viime kesänä kaunis kuvakin sinisistä potuista? On tämä kevät vain niin ihanaa aikaa, kun saa maata möyriä ja upottaa kätensä multaan.
Ari Alsio 20.5.2017 21:08
Punaviinietikkaa ei talossa ollut, joten jätin sen pois.
Huomenna pitää nostaa kellarista uusi erä itämään. Pikkuinen erä on sitä bluekongoakin.
Sellaisesta tiskirättirullasta leikkasin suikaleita ja rullasin ne kuppiin. Kaadoin sitten nesteen siihen ja tuli kuin punainen kukka. Kärpäset ainakin löysivät ja kävi siinä kimalainenkin.
kaija kelhu 21.5.2017 16:10
Minä istutin hetki sitten loput Blue Kongoni ja nyt vain jännittämään koska alkaa ensimmäiset vihreät pilkottaa.
Tein mallisi mukaisesti myöskin tiskirätinsuikaleista rullat ja kiersin ne viinisekoituksen kanssa pieneen säilykepurkkiin, jonka nostin nyt ensin ikkunalautani kukkalaatikkoon, jotta voin sitä sitten jatkuvasti seurata.
Ehkä voin odottaa, että saan jopa valokuvattua upean perhosen, joka pelkästä kiitollisuudesta makoisan punaviinin saatuaan on paikallaan, eikä räpytä siipiään... Olen sitten kyllä ihan hurmiossa pelkästä ilosta:)
Ari Alsio 21.5.2017 17:03 Vastaus kommenttiin #13
Kiva juttu, kärpäset ainakin ovat kestoasiakkaita ja kyllä perhosetkin syöksähtelivät niitä kohti. Yksi väsähtänyt kimalainen istui myös siellä.
Margareta Blåfield 21.5.2017 10:17
Minäkin tykkäsin tuosta perhosesta. Itse en ole onnistunut yhtään perhosta kännykkällä pyydystämään, mutta sinivuokkoja en malta olla kuvaamatta. Eilen julkaisin fb-sivulla kuvan jo haalistuneista sinivuokoista. Arin vuokoissa on vielä nuppuja. On ne ihmeellisiä vuokkoja kun kukkivat jopa kuukauden.
Olisi kyllä kiva kun olis oma puutarha, vaikka en ole mikään multasormi.
Hannu Valjakka 21.5.2017 04:48
Hää..tää örvelö tuossa teiän koirankopin katolla näyttäis olevan joku sieni vissiin..täällä kirjoitteli joskus yks luontoa kuvaileva kaveri..mahtoksse olla joku Piepponen..tai jotain sinne päin ja muistini mukaan se oli kuvannu jonkun vähä ton näkösen..isomman vaan..katoin kuvia ja siellä oli yks,joka saattais ehkä olla toi..keltahaarakas..siis haa rakas..sympaattinen hän on ja näyttäis keltaistuvan tuolta sisältä..hän saattaa olla vielä niin pieni..poikanen vielä..jos ei oo siis vielä täysissä väreissänsä ?? Noh oli mikä oli,mutta sieni on vahva veikkaus.
Ari Alsio 21.5.2017 07:21
Piepponen kirjoitteli kyllä sienistä. Minulla on häneltä saadut tapit koivupöllissä odottamassa, josko seiltä syssymmälllä siitaketta pukkaa.
Joku sienihän se selkeästi on. Kopin katto on tehty haapalautojen pinnoista, eli ehkä otollinen ja luonnollinen paikka kaikelle sienikasvustolle.
Se on aika kovaa ainetta tuntuma on sama kuin mehiläisvahakennossa.
kaija kelhu 21.5.2017 08:02
Minulla taas on Timo Piepposelta saadut kanttarellirykelmät. Olenkin ajatellut, että mitä hänelle oikein on tapahtunut, kun ei ole vuosiin tänne enää mitään kirjoittanut. Sääli, hän oli omaperäinen ja kiinnostava kirjoittaja.
Ari Alsio 21.5.2017 08:25 Vastaus kommenttiin #7
Tuskin hän miksikään on muuttunut, lopetti vaan tänne kirjoittamisen. Mukava mies ja mukavat jutut ja siksi tietysti häntä tänne takaisin kaivataan.
Ostin myös itse täältä paikalliselta sienirihmastojen myyjältä lisää niitä tappeja. Ostin myös pakuria viisi tappia, nyt pitää katsastaa onko pakuri tarttunut valitsemaani koivuun?
Timolla oli järkeviä ajatuksia sienten lisäämisestä ja mikäli ymmärsin oikein hän kuului johonkin sieniharraste kerhoonkin.
Jospa hänelle kävi onnellisesti ja joku nainen kaappasi hänet kainaloonsa?
Margareta Blåfield 21.5.2017 10:08
Ehkä on joku kääpä. Sieniseuran asiantuntijat tietävät jos kuva on riittävän tarkka.
Ari Alsio 21.5.2017 10:58 Vastaus kommenttiin #10
Pitänee ottaa tänään uusi kuva siitä ja laittaa sieni FB, eli faceen.
Ari Alsio 21.5.2017 17:41
Lisäsin yhden kuvan perhosbaarista ja kimalaisesta.
Ari Alsio 21.5.2017 19:34
perhonen nousi
heinältä ponnistaen
kuvajaa pakoon
Risto Jääskeläinen 21.5.2017 20:20
Veikkauksiani Arin kuvavisaan:
http://eol.org/pages/151979/overview
Elmerina holophaea
Tuo on kaiketi kääpä, että ehkei ole ihan pehmeä?
https://fi.wikipedia.org/wiki/Kurttusieni
Tätä taas kasvaa Suomessa, mutta kuvasta ei pysty sanomaan, onko pehmeä.
http://t.jwwb.nl/872-WBepeKRI2SpwDiPquW_BwMo=/641x...
Tästä ei ole mitään tietoa, vaan näyttää vähän samannäköiseltä. Paddenstoelen on kaiketi sieni jollain ulukomuankielellä.
Minähän en sienistä mitään tiedä, mutta kuvahakutoimintoa käyttelin. Se oikeastaan ehdotti siiliorakasta, vaan ei minusta näyttänyt samanlaiselta.
http://natuurglans.jouwweb.nl/paddenstoelen-soorte...
Tuossa se Paddenstoelen on sivulla.
Ari Alsio 21.5.2017 21:41
Onneksi olkoon Risto, laitan paremman kuvan kohta.
Kulttuuri Mestari Astor lähti ja vei koko... Irja Laamanen